CELEX: C2006/086/71
Language: el
Date: 2006-04-08 00:00:00
Title: Υπόθεση T-35/06: Προσφυγή της  30ής Ιανουαρίου 2006  — Honig-Verband κατά Επιτροπής

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/35
            
         Προσφυγή της 30ής Ιανουαρίου 2006 — Honig-Verband κατά Επιτροπής
   (Υπόθεση T-35/06)
   (2006/C 86/71)
   Γλώσσα διαδικασίας: η γερμανική
   Διάδικοι
   
      Προσφεύγων: Honig Verband e. V. (Αμβούργο, Γερμανία) [εκπρόσωποι: οι δικηγόροι M. Hagenmeyer und T. Teufer]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τον κανονισμό (ΕΚ) 1854/2005 της Επιτροπής, της 14ης Νοεμβρίου 2005, για τη συμπλήρωση του παραρτήματος του κανονισμού (ΕΚ) 2400/96 όσον αφορά την καταχώριση μιας ονομασίας στο «Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων» [Miel de Provence (ΠΓΕ)],
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων προσβάλλει τον κανονισμό (ΕΚ) 1854/2005 (1), με τον οποίο η ονομασία προέλευσης Miel de Provence καταχωρίζεται ως προστατευόμενη γεωγραφική ένδειξη (ΠΓΕ) στο παράρτημα του κανονισμού (ΕΚ) 2400/96 (2). Πριν από την έκδοση του κανονισμού 1854/2005 ο προσφεύγων είχε διατυπώσει ενώπιον της αρμόδιας γερμανικής αρχής αντιρρήσεις κατά της αίτησης καταχώρισης της ονομασίας Miel de Provence.
   Ο προσφεύγων, προς στήριξη της προσφυγής του, προβάλλει τρεις λόγους ακυρώσεως.
   Πρώτον, ισχυρίζεται ότι ο προσβαλλόμενος κανονισμός πρέπει να ακυρωθεί διότι αντιβαίνει στους ειδικούς κανόνες της οδηγίας 2001/110/ΕΚ (3) που περιέχουν περιοριστική ρύθμιση των ονομασιών προέλευσης του μελιού. Επιπλέον, ο κανονισμός της καθής συνιστά δυσανάλογο περιορισμό της ελεύθερης κυκλοφορίας των εμπορευμάτων υπό την έννοια του άρθρου 28 ΕΚ.
   Δεύτερον, ο προσφεύγων θεμελιώνει την προσφυγή του με τον ισχυρισμό ότι ο προσβαλλόμενος κανονισμός δεν συμβιβάζεται με τις επιταγές του κανονισμού (ΕΟΚ) 2081/92 (4). Συναφώς ο προσφεύγων ισχυρίζεται ότι υπάρχει παραβίαση των άρθρων 2, 4 και 7, παράγραφος 4, δεύτερη περίπτωση, του κανονισμού αυτού.
   Τέλος, ο προσφεύγων ισχυρίζεται ότι η έκδοση του κανονισμού 1854/2005 ήταν παράτυπη. Η καθής δεν εξέτασε επαρκώς το επιχείρημα της οικονομικής σπουδαιότητας μιας υφιστάμενης ονομασίας.
   
      (1)  Κανονισμός (ΕΚ) 1854/2005 της Επιτροπής, της 14ης Νοεμβρίου 2005, για τη συμπλήρωση του παραρτήματος του κανονισμού (ΕΚ) 2400/96 όσον αφορά την καταχώριση μιας ονομασίας στο «Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων» [Miel de Provence (ΠΓΕ)] (ΕΕ L 297, σ. 3).
   
      (2)  Κανονισμός (ΕΚ) 2400/96 της Επιτροπής, της 17ης Δεκεμβρίου 1996, για την εγγραφή ορισμένων ονομασιών στο «μητρώο προστατευόμενων ονομασιών προέλευσης και προστατευόμενων γεωγραφικών ενδείξεων» που προβλέπεται στον κανονισμό (ΕΟΚ) 2081/92 του Συμβουλίου (ΕΕ L 327, σ. 11).
   
      (3)  Οδηγία 2001/110/ΕΚ του Συμβουλίου, της 20ής Δεκεμβρίου 2001, για το μέλι (ΕΕ L 10, σ. 47).
   
      (4)  Κανονισμός (ΕΟΚ) 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (ΕΕ L 208, σ. 1).